འཆད་པ་གསེར་གྱི་ལྡེ་མིག་ཡངས།།བློ་གྲོས་མཛོད་ཀྱི་སྒོ་མོ་ཟབ།།རྩོད་པ་རལ་གྲིའི་འཁོར་ལོ་རྣོ།།མཐའ་འཛིན་ཞེན་པའི་བྲག་རི་སྙི།།རྩོམ་པ་ནོར་བུའི་བང་མཛོད་འཐུག།འཁོར་འདས་ཤེས་བྱའི་ལམ་ཡིག་གཉན།།ཡོངས་ཀྱི་དགེ་བའི་བཤེས་གཉེན་ཞེས།།ཤེས་རབ་འོད་ཀྱིས་ཕྱུག་པས་ན།།མ་རིག་མ་རྟོགས་ལོག་རྟོག་གསུམ།།རིག་པ་འོད་དུ་བསྒྱུར་བ་དང་།།མ་ཤེས་མ་གོ་མ་མཐོང་གསུམ།།མངོན་སུམ་མིག་སྔར་བསྟན་པ་སོགས།།རྨོངས་མུན་ནགས་སུ་འཁྱམས་པའི་སྡེ།།བློ་གྲོས་ནོར་གྱིས་ཕྱུག་པར་མཛད།།མདོར་ན་སྤང་བླང་དྲ་རྒྱ་ཡི།།སྐྱོན་ཡོན་ངོ་རུ་སྤྲོད་པ་དང་།།ལེགས་ཚོགས་ཡོན་ཏན་རྒྱས་བྱེད་པོ།།དགེ་བའི་ལམ་སྟོན་རྒན་ལགས་སུ།།བཀའ་དྲིན་དྲི་མེད་ལེགས་སྐྱེས་ཏེ།།ཚེ་རིང་ནད་མེད་ཁ་བཏགས་དང་།།བདེ་སྐྱིད་ལྡན་པའི་ལེགས་སྨོན་ཞུ།།ད་ནང་ཞོགས་པ་ནམ་ལངས་དུས་དྲ་ངོས་རྣམས་སུ་དེ་རིང་དགེ་རྒན་དུས་ཆེན་རེད་ཟེར་ནས་རྩོམ་གྱི་ལེགས་སྐྱེས་ཐ་ཐོར་ཕུལ་ཡོད་པ་མཐོང་སོང་།།དེ་ལྟར་ངས་ཀྱང་ལད་མོའི་ཚུལ་དུ་དངོས་གནས་ཤིག་བྲིས་སོ།།